બન્ને પગથિયાં ચઢતા આગળ વધી રહ્યાં હતાં ધીમે ધીમે છેક માતાજીના મંદિર સુધી પહોંચ્યા, દર્શન માટે સ્ત્રી અને પુરૂષો માટે અલગ અલગ લાઈન હતી, રોહન અને વરુણ પુરુષો તરફ અને અવંતિકા અને સરસ્વતી સ્ત્રીઓની લાઈનમાં જોડાયા, સવારનો સમય હતો, શ્રદ્ધાળુઓ દર્શન માટે પ્રતીક્ષા કરી રહ્યાં હતાં, માતાજીની મૂર્તિના દર્શન હજુ મનભરીને થયા પણ ના હોય અને પૂજારી બધાને આગળ ધકેલવામાં લાગેલા હતાં, કલાકો જે માતાજીના દર્શન પાછળ રાહ જોઈ હોય એ જ માતાજીના દર્શન મનભરીને પણ ના થઇ શકે.